laion/Wikipedia-Exotic huggingface dataset:
ינה סיגטי (שחקן)

ינה סיגטי (במקור שוורץ, בהונגרית: Szigeti Jenő; דברצן, 18 בדצמבר 1890 – בודפשט, 12 בדצמבר 1949) היה שחקן תיאטרון ושחקן קולנוע יהודי-הונגרי רב פעלים בתיאטרון ובקולנוע לפני מלחמת העולם השנייה. ינה שוורץ נולד במשפחה יהודית כבנם של קארוי שוורץ ושל קטלין האס. הוא למד שש כיתות בתיכון (מתוך 8) כלומר בסך הכל עשר שנות לימוד ולאחר מכן היה תלמיד בבית הספר של "אגודת השחקנים הלאומית" (כבר ב-1910 הוחתם לשחק באזור הספר) בשנים 1910–1912 הופיע על הבמה בעיר שופרון בצפון מערב הונגריה, ובשנת 1912 הצטרף לתיאטרון העם של אויפשט. הוא היה חייל במלחמת העולם הראשונה וזכה בעיטור "מדליית כבוד מכסף עם עיטור מלחמה" (Silberne Ehrenmedalie mit der Kriegsdekoration) של הצלב האדום. הוא שוחרר בשל פציעה. מ-1916 שיחק בעיר נאג'ווארד מ-1919 בעיר הולדתו דברצן בפברואר 1921 הפך לחבר ב"אורפיאום של בודפשט" (Budapest Orfeum) בשנים 1923–1924, היה חבר בלהקתו בצ'כוסלובקיה של דז'ה פלדש בשנים 1924–1925 של אדן פראגו בין 1925 לבין 1929 הופיע שוב בדברצן בשנים 1929–1930 התיאטרון ההונגרי בשנים 1932–1933 התיאטרון ההונגרי בשנים 1933–1934 התיאטרון הקאמרי (Kamara Szinház) ב-1934 בתיאטרון כיכר בתלן בשנים 1934–1935 במת בולוואר טרז (Terézkörúti Szinpad) בשנים 1934–1936 תיאטרון מרכז העיר (Belvárosi Szinház) לאחר מכן מ-1936 עד 1939 שוב בתיאטרון ההונגרי בשנים 1938–1939 בתיאטרון שדרת אנדראשי. בשל החוק היהודי השני, בין השנים 1940–1944 לא הורשה להופיע, אלא רק בפני קהל יהודי בתיאטרון גולדמארק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. הוא הצליח לשרוד את השואה ואחרי מלחמת העולם השנייה בין השנים 1945–1947 הופיע שוב בשלושה תיאטראות בבודפשט. יצירתו הספרותית: בשנת 1922 יצא לאור ספרו על ידי בית הדפוס העירוני מליוס בעיר דברצן בשם: "זיכרונות של קומיקאי", אשר פורסם גם בצורת מאמרים בהמשכים בעיתון בשפה ההונגרית "שיקגו טריבון". סיגטי עיצב בעיקר תפקידי אופי, "אנשים קטנים" ודמויות גרוטסקיות-קומיות. סיגטי הצליח גם באופרטה וגם בקברט. מותו נגרם מדלקת ריאות. אשתו הייתה טרז ליכטמן. הדוד רוט (אימרה פלדש: האדונים, פקידי המשרד) שוטה (שייקספיר: המלך ליר) מוקיץ' (ארנה ספ: שעון זהב) Le Hire (ברנרד שו: יוהאנה הקדושה) קורבצ'יו (ג'וסון: וולפּונה) האקאן (באלינט: תמר) הוקינס (ברנרד שו: בכור שטן) יוז'ף צ'ונטוש (ק. פהר: זימון בתיק פלילי) קברן א' (שייקספיר: המלט) קלאבאסס (שמש וירח) סקובלב (מלון אימפריאל) זפויה (רוזן קטן) מרגנית (חייל משוחרר) האליל הכחול (1931) - איש בטלפון רב המשרתים, היפוליט (1931, הונגרית-גרמנית) - מוזג בבית המרזח פנו מקום לזקנים (1934, הונגרי-אוסטרי) - מר סאבו אני הייתי (1936) - דוברוביץ, משכונאי, סוחר עתיקות מלון קיקלט (1937) - פקיד במלון מאמי (1937) – מורה להיסטוריה, מורה בית פרטי שלוש מאות אלף פנגו ברחוב (1937) - מתווך נישואים לקסיקון לאמנויות הבמה ההונגריות (1929-1931, עורך אלדאר שופפלין) לקסיקון אמנות התיאטרון ההונגרי סרט מדבר מדיה וקבצים בנושא ינה סיגטי בוויקישיתוף ינה סיגטי, במסד הנתונים הקולנועיים IMDb (באנגלית) Halálesete bejegyezve a Bp. VIII. ker. állami halotti akv. 3662/1949. folyószáma alatt.
תמים (פירושונים)

האם התכוונתם ל... תמימות – היעדר תחכום אישים: סוזן תמים – זמרת ושחקנית לבנונית רונן תמים – איש צבא ישראלי תמימי
שמורת האינדיאנים יורוק

שמורת האינדיאנים יורוק (באנגלית: Yurok Indian Reservation) היא שמורת אינדיאנים עבור בני היורוק הממוקמת בחלקים ממחוזות קליפורניה המבולדט ודל נורטה בצפון קליפורניה בארצות הברית, על רצועה באורך 71 קילומטרים של הנהר קלאמת. זהו אחד מהשבטים הבודדים שמעולם לא נעקרו מארצות אבותיהם בקליפורניה. לשבט יורוק יש 6,311 חברים רשומים, שבט הילידים הגדול ביותר בקליפורניה. הגישה לשמורה המשתרעת על פני 219.41 קילומטרים רבועים היא באמצעות כביש מדינתי 196 (אנ') של קליפורניה מדרום, אשר מסתיים בתוך השמורה. היא גובלת בשמורת האינדיאנים הופה בדרום, וצמודה למערכת הפארקים רדווד במערב. מפקד האוכלוסין של שנת 2000 דיווח על אוכלוסיית תושבים של 1,103 נפשות בשטח השמורה, בעיקר בקהילת קלאמת בקצה הצפוני של השמורה. נכון למפקד האוכלוסין של 2020 מנתה האוכלוסייה 1,236 נפשות. אתר האינטרנט הרשמי של שמורת האינדיאנים יורוק Yurok Reservation, CA; California
האוונג'רס: שושלת קאנג

שושלת קאנג (באנגלית: Kang Dynasty, נקרא גם בשם מלחמת קאנג) היא קשת סיפור שפורסמה בחוברות הקומיקס האוונג'רס על ידי חברת מארוול קומיקס בין יוני 2001 לאוגוסט 2002 למשך 16 חוברות. את הסיפור כתב קורט בוזיאק באיורם של אלן דייוויס, קירון דווייר, אייבן רייז ומנואל גרסיה. הסיפור מתמקד בקאנג הכובש, מצביא מלחמה מהמאה ה-30 ואחד מיריביהם הוותיקים והקטלניים ביותר של האוונג'רס, אשר מגיע לתחילת המאה ה-21 ביחד עם בנו מרקוס מתוך כוונה לכבוש את כדור הארץ. למרות שקאנג מצליח באופן חלקי, הוא נבל-העל הראשון ביקום מארוול שמצליח להשתלט על העולם באופן פיזי (דוקטור דום ניסה זאת בעבר באמצעות שליטה מוחית לאחר שתיגבר את כוחותיו של האיש הסגול). קבוצת האוונג'רס מצליחה להתעמת איתו ולעצור את תוכניתו. הסיפור ידוע בשל אורכו, בשל תיאור השמדת מטה האומות המאוחדות (אם כי ללא אובדן חיים, שכן קאנג עשה זאת כדי להבהיר נקודה) ובשל מות האוכלוסייה כולה בוושינגטון די. סי.. הסיפור תוכנן לפני פיגועי 11 בספטמבר ופורסם לאחריהם מאחר שחברת מארוול בחרה שלא לשנות את קווי העלילה. בסיפור בדיוני זה, פוליטיקאים וסוכנים ממשלתיים בכירים רבים פונו לפני השמדת האוכלוסייה. שושלת קאנג בפרויקט פאנדום של מארוול קומיקס Marvel Graphic Novel #27: Emperor Doom, June 1987 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
סיגטי

האם התכוונתם ל... ג'רג' סיגטי – פיזיקאי יהודי-הונגרי דיולה סיגטי – פילולוג קלאסי יהודי-הונגרי יוזף סיגטי – כנר וירטואוז יהודי-הונגרי ינה סיגטי (צייר) – צייר יהודי-הונגרי שנספה בשואה ינה סיגטי (שחקן) – שחקן תיאטרון ושחקן קולנוע יהודי-הונגרי
זכריא אבוח'לאל

זכריא אבוח'לאל (בערבית: زكريا أبوخلال; נולד ב־18 בפברואר 2000) הוא כדורגלן מרוקאי-הולנדי המשחק בעמדת החלוץ בטולוז ובנבחרת מרוקו. אבוח'לאל גדל בפ.ס.וו. איינדהובן, וערך את הופעת הבכורה בקבוצה הבוגרת ב-12 במאי 2019 בהפסד 0–1 לא.ז. אלקמאר. ב-1 ביולי 2019 חתם בא.ז. אלקמאר. ב-18 באוגוסט ערך את הופעת הבכורה בקבוצה בניצחון 0–2 על הראקלס אלמלו. ב-4 בנובמבר 2020 כבש שער בכורה בתיקו 4-4 נגד ספרטה רוטרדם. ב-25 ביוני 2022 חתם בטולוז מליגת העל הצרפתית. ב-7 באוגוסט ערך הופעת בכורה בתיקו 1-1 נגד ניס. ב-28 באוגוסט כבש שער בכורה בהפסד 1–3 לנאנט. אבוח'לאל נולד בהולנד, לאב לובי ולאם מרוקאית, ושיחק בנבחרות הנוער בהולנד. הוא החליט לא לייצג את הולנד אלא את נבחרת מרוקו אלייה זומן בנובמבר 2020. הוא הופיע עבור מרוקו לראשונה בניצחון 4–1 במוקדמות גביע אפריקה לאומות 2021 על הרפובליקה המרכז אפריקאית ב-13 בנובמבר 2020, וכבש את השער הרביעי של קבוצתו בהופעת הבכורה שלו. נכלל בסגל נבחרת מרוקו לטורניר מונדיאל 2022, ואף זכה לכבוש ב-27 בנובמבר את השער השני בניצחון 0–2 על נבחרת בלגיה במסגרת שלב הבתים. מדיה וקבצים בנושא זכריא אבוח'לאל בוויקישיתוף זכריא אבוח'לאל, באתר Transfermarkt זכריא אבוח'לאל, באתר Soccerway זכריא אבוח'לאל, באתר BDFutbol זכריא אבוח'לאל, באתר WorldFootball.net זכריא אבוח'לאל, באתר National Football Teams זכריא אבוח'לאל, באתר FootballDatabase.eu זכריא אבוח'לאל, באתר ESPN Zakaria Aboukhlal première recrue du mercato estival, ToulouseFC (בצרפתית) PSV Eindhoven youngster Zakaria Aboukhlal wanted by Libya, African Football لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
ממורה

ממורה (בספרדית: Rio Mamore) הוא נהר גדול הזורם באמזוניה הבוליביאנית, אחד מיובליו של נהר מדיירה. אורכו 1,930 ק"מ. מקורות הנהר נמצאים בהרי האנדים, לא רחוק ממקורות נהר פילקומיו, והוא עובר בחבל יאנוס ובתוך יער גשם טרופי. מורד הנהר מהווה את הגבול בין בוליביה לברזיל, שם נמצאות גם עיירות הגבול משני צידי הנהר, גואייראמרין הבוליביאנית וגואז'רה מירים הברזילאית, שהיא עיירה תוססת במיוחד מבחינת חיי החברה שבה. אפשר להפליג במעלה הנהר עד פוארטו בראדור, הנמל הסמוך לעיר טרינידד. הנהר יפה לשיט כמעט לכל אורכו. המפגש בינו לבין הבני יוצר את נהר מדיירה. מדיה וקבצים בנושא ממורה בוויקישיתוף ממורה, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של בוליביה. אתם מוזמנים לתרום לוויקיפדיה ולהרחיב אותו.
ישראל ברי"ל

הרב ישראל ברי"ל (ראשי תיבות על שם אביו: בן רבי יהודה לייב; ה'תק"ט – ט"ו בשבט ה'תקס"ח, פברואר 1808) היה רב הונגרי, רבה של וארפלוטה. נולד בשנת ה'תק"ט בעיר טוול שבהונגריה לרב יהודה ליב. במשך תקופה ארוכה למד אצל בעל "הנודע ביהודה", הרב יחזקאל לנדא ואף מוזכר בשו"ת של הרב לנדא. בשנת ה'תקמ"ב מונה לרבה של קהילת וארפלוטה, שבמחוז וספרם. כיהן ברבנות הקהילה עד לפטירתו. הרב בריל נפטר בט"ו בשבט ה'תקס"ח, פברואר 1808. אשתו זכתה להאריך ימים עד לפטירתה שלושים שנה מאוחר יותר. לרב בריל לא היה בן, אך זכה להשיא את בנותיו לרבנים ולאישים ידועים: בתו הבכורה, חיה שרה (נפטרה בל' באב ה'תקפ"ז, אוגוסט 1827), נישאה לרב חיים קיצה (1772 – ל' בסיוון/א' בתמוז ה'תר"ט, יוני 1849), רבה של אירשה (נתאחד עם הכפר אלברטי, וכיום נקרא אלברטירשה) ובעל הספר אוצר חיים בתו השנייה נישאה לרב עמרם רוזנבוים בתו השלישית נישאה לרב ישראל קאהוט, אביו של חנוך יהודה קאהוט, מחבר הספר ערוך השלם וממייסדי בית המדרש לרבנים באמריקה עקיבא בן מרדכי ליב פישר, עטרת עקיבא, באתר אוצר החכמה ספר זכרון, נצח ישראל, באתר אוצר החכמה אברהם בן יצחק יהודה ליב אריה, מליצי אש - ג, באתר אוצר החכמה עלי זכרון - ל, באתר אוצר החכמה
סקו מארה

סקו מארה (בצרפתית: Sékou Mara; נולד ב-30 ביולי 2002) הוא כדורגלן צרפתי המשחק בעמדת החלוץ בשטרסבורג ובנבחרת צרפת עד גיל 21. מארה ערך את הופעת הבכורה שלו בבורדו בהפסד 2–0 לטולוז ב-10 בפברואר 2021 במסגרת הגביע הצרפתי. הוא הבקיע את שערו הראשון בניצחון 1–0 בליגה על סטאד רן ב-2 במאי 2021. הוא הפך לשחקן הצעיר ביותר שכבש שער ליגה עבור בורדו מזה כמעט 14 שנים. מארה הוא בוגר נבחרות הנוער של צרפת. הוא שיחק בנבחרות עד גיל 16, 17, 20 וכיום משחק בנבחרת עד גיל 21. ב-21 ביולי 2022 חתם בסאות'המפון מהפרמייר ליג. ב-13 באוגוסט הוא ערך הופעת בכורה בפרמייר ליג, בתיקו 2-2 עם לידס יונייטד. ב-21 באוגוסט 2024 חתם בשטרסבורג מהליג 1. מארה, שנולד בצרפת, הוא ממוצא צרפתי וסנגלי. אימו, אודרי קרספו-מארה, היא עיתונאית ומנחת טלוויזיה צרפתייה, ואביו, אליו מארה, הוא יזם סנגלי. מדיה וקבצים בנושא סקו מארה בוויקישיתוף סקו מארה, ברשת החברתית אקס (טוויטר) סקו מארה, באתר Transfermarkt סקו מארה, באתר Soccerway סקו מארה, באתר BDFutbol סקו מארה, באתר WorldFootball.net סקו מארה, באתר FootballDatabase.eu סקו מארה, באתר ESPN Sekou Mara makes history with Bordeaux strike against Rennes in Ligue 1, www.sportingnews.com (באנגלית) Par Gilles TournouxLe 7 août 2020 à 11h50, Modifié Le 7 Août 2020 À 14h52, Football : le rêve devient réalité pour le fils d’Audrey Crespo-Mara, leparisien.fr, ‏2020-08-07 (ב־) סקו מארה, באתר www.footballdatabase.eu A la découverte de Sékou Mara, ce franco-sénégalais de 18 ans qui a signé pro au FC des Girondins de Bordeaux - Gaindés Football, ‏2020-08-14 (ב־)
הבריגדה הראשונה (דנמרק)

הבריגדה הראשונה (בדנית: 1. Brigade או בראשי תיבות: 1BDE) היא אחת משתי הבריגדות של הצבא המלכותי הדני. הבריגדה הוקמה ב-2005 וממוקמת בהולסטברו. הבריגדה הוקמה ב-1 בינואר 2005 כתוצאה ממיזוג בריגדות יוטלנד ה-1 וה-3. הבריגדה ממוקמת בהולסטברו והיא חלק מכוח התגובה של נאט"ו. הבריגדה היא הכוח הגדול ביותר בצבא הדני והיא אמורה לספק מענה מהיר לכל אתגר בכל רחבי העולם. הבריגדה השתתפה מטעם נאט"ו במלחמת קוסובו, מלחמת אפגניסטן ומלחמת עיראק, ובכמה פעילויות קטנות יותר מטעם האו"ם. גדוד החי"ר הממוכן של המשמר המלכותי הדני גדוד החי"ר הממוכן של רגימנט ההוסרים של המשמר גדוד החי"ר הממוכן של רגימנט הדרגונים יוטלנד גדוד המודיעין ה-1 רגימנט הארטילריה הדני רגימנט התקשורת גדוד ההנדסה המשוריין ה-1 גדוד הלוגיסטיקה ה-1 גדוד ההכשרה ה-1 הבריגדה הראשונה, ברשת החברתית פייסבוק הבריגדה הראשונה באתר הצבא הדני
פרדי קדיאולו

פֶרְדִי אריניי קָדִיאוֹלוּ (בהולנדית נהגה שמו קָדִיוֹגְלוּ או קָדִיוֹחְלוּ; בטורקית: Ferdi Erenay Kadıoğlu; נולד ב-7 באוקטובר 1999 בארנהם שבהולנד) הוא כדורגלן טורקי-הולנדי, המשחק בעמדת המגן, הקשר, או הכנף בברייטון מהפרמייר ליג ובנבחרת טורקיה. קדיאולו גדל בניימכן, וערך את הופעת הבכורה בקבוצה בליגה ההולנדית בהפסד 0–2 לא.ז. אלקמאר ב-28 באוגוסט 2016. ב-30 באוקטובר 2016 כבש שער בכורה בתיקו 1-1 נגד אוטרכט. בסך הכל כבש 11 שערים ב-61 הופעות ליגה בניימכן, וביולי 2018 חתם בפנרבחצ'ה. הוא ערך את הופעתו הראשונה בקבוצה ב-20 בדצמבר, במסגרת הגביע טורקי נגד גירסונספור. הוא כבש את השער הראשון שלו ב-19 באוגוסט 2019 נגד גאזישהיר גזיאנטפ בניצחון 0–5. קדיאולו נולד בהולנד לאב טורקי ולאם הולנדית ילידת קנדה. לכן הוא זכאי היה לייצג את טורקיה, הולנד וקנדה בנבחרות הלאומיות. בנבחרות הנוער שיחק עבור הולנד. במרץ 2021 זומן לסגל של נבחרת הולנד עד גיל 21 לאליפות אירופה עד גיל 21 באותה שנה. ב-3 בינואר 2022 הודיע המועדון שלו, פנרבחצ'ה, שהוא בחר לייצג את נבחרת טורקיה. הוא הופיע לראשונה עם טורקיה בניצחון 4–0 בליגת האומות של על איי פארו ב-4 ביוני 2022. נכלל בסגל נבחרת טורקיה ליורו 2024. מדיה וקבצים בנושא פרדי קדיאולו בוויקישיתוף פרדי קדיאולו, באתר Transfermarkt פרדי קדיאולו, באתר Soccerway פרדי קדיאולו, באתר WorldFootball.net פרדי קדיאולו, באתר National Football Teams פרדי קדיאולו, באתר FootballDatabase.eu פרדי קדיאולו, באתר ESPN Fenerbahce sign Ferdi Kadioglu from NEC, Turkish Football News, ‏14 ביולי 2018 (באנגלית אמריקאית) world today news, Stefan Kuntz talked about his meeting with Ferdi Kadıoğlu, World Today News, ‏8 בנובמבר 2022 (באנגלית אמריקאית) Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
ראול רואיז

ראול רואיז (באנגלית: Raul Ruiz, בספרדית נהגה ראול רואיס; נולד ב-25 באוגוסט 1972) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-25 של מדינת קליפורניה, ברציפות מאז 2013. קודם לכן ייצג את מחוז הקונגרס ה-36 בין השנים 2023-2013. טרם כניסתו לפוליטיקה של ארצות הברית עבד כרופא וסייע במאמץ ההומניטרי ברעידת האדמה בהאיטי בשנת 2010. רואיז נולד בסקטקס שבמקסיקו וגדל בקואצ'לה (Coachella) שבקליפורניה. שני הוריו היו עובדי משק. את לימודיו התיכוניים השלים בבית הספר התיכון קואצ'לה ואלי בגיל 17, ולאחר מכן החל ב-1990. את לימודיו הגבוהים באוניברסיטת קליפורניה בלוס אנג'לס. באוניברסיטה זו סיים בהצטיינות את לימודיו, בטרם התקבל לבית הספר לרפואה באוניברסיטת הרווארד. הוא היה הראשון ממוצא לטיני שקיבל שלושה תארים מתקדמים מאוניברסיטת הרווארד: דוקטור לרפואה (M.D.) מבית הספר לרפואה, תואר שני במדיניות ציבורית (M.P.P) מבית הספר לממשל ע"ש ג'ון פיצג'רלד קנדי, ותואר שני בבריאות הציבור (M.P.H.) מבית הספר לבריאות הציבור של הרווארד. בתום לימודיו הגבוהים בילה רואיז את זמנו בעבודה במקסיקו, באל סלוודור ובסרביה, והשלים התמחות ברפואה במסלול להכשרה ברפואה דחופה בבית הספר לרפואה של אוניברסיטת פיטסבורג בשנת 2006. לאחר מכן החל לעבוד כרופא חירום במרכז הרפואי ע"ש דווייט אייזנהאואר, בית חולים ללא מטרות רווח השוכן בעמק קואצ'לה. בשנת 2010 ייסד את "יוזמת הבריאות של עמק קואצ'לה", ובשנה העוקבת התמנה לדיקן-עמית בכיר בבית הספר לרפואה של אוניברסיטת קליפורניה בריברסייד. ב-2012 קיבל רואיז את "פרס המפקד לשירות ציבורי" מהדיוויזיה המוטסת ה-82 של צבא ארצות הברית על מאמציו לסיוע הומניטרי עבור קורבנות רעידת האדמה בהאיטי. בבחירות 2012 התמודד רואיז אל בית הנבחרים של ארצות הברית במחוז הקונגרס ה-36 של קליפורניה. טרם הבחירות היה זה מחוז הקונגרס ה-45, שיוצג בידי מרי בונו הרפובליקנית מזה 15 שנה, והיא בעצמה החליפה את בעלה המנוח סוני בונו. בראשית מערכת הבחירות בין השניים היו סיכוייו של רואיז להיבחר לקונגרס נמוכים. באוקטובר אותה שנה זכה לתמיכתו של נשיא ארצות הברית לשעבר ביל קלינטון. המחוז החדש היה בעל אוכלוסייה לטינית רבה יותר מזו שבמחוז הקודם, והלטינים היוו ערב הבחירות כמחצית מבעלי זכות ההצבעה. רואיז פנה אליהם תוך הצגת תעמולה בספרדית, בעוד בונו טענה כי רואיז שמאלני רדיקלי והדגישה את מעצרו ב-1997 במסצ'וסטס במהלך מחאה נגד היחס לעמים ילידים בארצות הברית. בסופו של דבר ניצח רואיז את בונו ונבחר אל הקונגרס ה-113 של ארצות הברית. מדיה וקבצים בנושא ראול רואיז בוויקישיתוף אתר האינטרנט הרשמי של ראול רואיז בבית הנבחרים האמריקאי (באנגלית) ראול רואיז, ברשת החברתית פייסבוק ראול רואיז, ברשת החברתית אקס (טוויטר) ראול רואיז, סרטונים בערוץ היוטיוב ראול רואיז, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
הוצאת אוניברסיטת אינדיאנה

הוצאת אוניברסיטת אינדיאנה (באנגלית: Indiana University Press) היא חברת ההוצאה לאור של אוניברסיטת אינדיאנה. הוצאה לאור זו, שנוסדה ב-1950, מתמחה במדעי הרוח ובמדעי החברה. משרדי החברה ממוקמים בבלומינגטון שבאינדיאנה. היא מוציאה לאור כ-140 ספרים וכ-39 כתבי עת אקדמיים בשנה. הוצאת אוניברסיטת אינדיאנה מוציאה לאור פרסומים בעיקר בתחומים הבאים: לימודי אפריקה, אפריקה-אמריקה, אסיה, לימודי תרבות, מדעי היהדות, שואה, לימודי המזרח התיכון, רוסית ומזרח אירופה ולימודי נשים ומגדר; אנתרופולוגיה, לימודי קולנוע, פולקלור, היסטוריה, ביואתיקה, מוזיקה, פליאונטולוגיה, פילנתרופיה, פילוסופיה ודת. הוצאת אוניברסיטת אינדיאנה נוסדה ב-1950 כחלק מצמיחת האוניברסיטה בתקופה שלאחר מלחמת העולם השנייה תחת הנשיא הרמן ב. ולס (אנ'). ברנרד פרי, שהיה בנו של הפילוסוף ראלף ברטון פרי (אנ'), כיהן כדירקטור הראשון של ההוצאה. הספר הראשון שיצא תחת ההוצאה היה תרגום של "מסעות אדואר דה מונטולה ברחבי אמריקה" (Edouard de Montulé's Travels in America) שיצא לאור במרץ 1951. בסך הכול יצאו לאור בשנתה הראשונה של ההוצאה שישה ספרים. ב-1952 ההוצאה הצטרפה כחברה מן המניין להתאגדות ההוצאות לאור של ארצות הברית (אנ'). במהלך העשור הראשון לפעילותה, ההוצאה פרסמה למעלה מ-200 ספרים והגדילה את מכירותיה מאפס ב-1950 ל-167 אלף דולרים ב-1960. בנוסף ב-1955 הודפס התרגום לאנגלית של רולף המפריס (אנ') ליצירה מטמורפוזות של המשורר הרומי אובידיוס, שהיה לרב המכר הגדול ביותר של ההוצאה עם למעלה מ-500 אלף עותקים (נכון ל-2010). ברנרד פרי פרש מתפקיד הדירקטור ב-1976, והלה הוחלף על ידי ג'ון גלמן. עד 1980 המכירות השנתיות של הוצאת אוניברסיטת אינדיאנה התקרבו ל-2 מיליון דולר, וב-1990 נאמדו ב-4.1 מיליון דולר. עם היווסדה של מחלקת ההוצאה לאור של כתבי העת ב-1987 נכללו בה 3 כתבי עת, ונכון ל-2020 נכללים בה 39 כתבי עת. עד תום כהונתו של גלמן כדירקטור בשנת 2000, ההוצאה הוציאה לאור 150 ספרים מדי שנה והגיעה למכירות של קרוב ל-7 מיליון דולר. ב-1965, זכתה הוצאת אוניברסיטת אינדיאנה בפרס הודות לעזרתה בפרסום מידע על אודות מלחמת האזרחים האמריקאית. ההוצאה לאור אף זכתה פעמיים, ב-1967 וב-1970, בפרס הספרים הלאומי (אנ'), עבור תרגומי ספרים שהוציאה. ב-2009 סייעה ההוצאה למוזיאון ארצות הברית לזכר השואה בפרסום אנציקלופדיה של המחנות והגטאות, וזה זיכה אותה בפרס הלאומי לספרים יהודיים של אותה השנה בנושא השואה. בדירוג של מו"לים אקדמיים במדעי המדינה, הוצאת אוניברסיטת אינדיאנה דורגה במקום ה-28 מבין כל המו"לים המלומדים, לפי העדפות המשיבים עבור מוציאים לאור שאת ספריהם הם קוראים או מסתמכים עליהם לצורך המחקר הטוב ביותר במדעי המדינה. מדיה וקבצים בנושא הוצאת אוניברסיטת אינדיאנה בוויקישיתוף אתר האינטרנט הרשמי של הוצאת אוניברסיטת אינדיאנה (באנגלית) הוצאת אוניברסיטת אינדיאנה, ברשת החברתית פייסבוק הוצאת אוניברסיטת אינדיאנה, ברשת החברתית אקס (טוויטר) הוצאת אוניברסיטת אינדיאנה, ברשת החברתית אינסטגרם הוצאת אוניברסיטת אינדיאנה, סרטונים בערוץ היוטיוב IU professor edits new book on zombies, באתר "Indiana University", מאורכב מ-13 בדצמבר 2014 (באנגלית) IU Press turns 60, באתר "Indiana University",‏ 10 בפברואר 2010 (באנגלית) IU Press encyclopedia wins a 2009 National Jewish Book Award, באתר "Indiana University",‏ 14 בינואר 2010 (באנגלית) Ranking Scholarly Publishers in Political Science: An Alternative Approach, אפריל 2011, עמ' 380 (באנגלית)
הבריגדה השנייה (דנמרק)

הבריגדה השנייה (בדנית: 2. Brigade או בראשי תיבות: 2BDE) היא אחת משתי הבריגדות של הצבא המלכותי הדני. הבריגדה הוקמה ב-2005 וממוקמת בסליילסה. רגימנט הרגלים שלזוויג גדוד השריון ה-1 של רגימנט הדרגונים יוטלנד גדוד הסיור ה-3 של רגימנט ההוסרים של המשמר גדוד ההדרכה של רגימנט ההוסרים של המשמר גדוד ההדרכה של רגימנט הדרגונים יוטלנד הבריגדה השנייה, ברשת החברתית פייסבוק הבריגדה השנייה באתר הצבא הדני
אדובי XD

אדובי XD (או בשמה המלא: Adobe Experience Design) היא תוכנת גרפיקה וקטורית מבית אדובי המיועדת לעיצוב ממשק משתמש וחוויית משתמש עבור יישומי רשת ואפליקציות מובייל. התוכנה מופצת על ידי אדובי כחלק משירות הענן Creative Cloud וזמינה עבור חלונות ומקינטוש, כאשר זמינים גם כלי תצוגה מקדימה עבור iOS ואנדרואיד על מנת לסייע למעצבים לבדוק את תוצריהם במכשירים ניידים. אדובי הכריזה לראשונה על פיתוח מוצר לעיצוב חוויית משתמש בכנס Adobe MAX שהתקיים באוקטובר 2015 כתשובה לעלייה בפופולריות תוכנת העיצוב Sketch, אף היא תוכנת גרפיקה וקטורית ייעודית ל-UI/UX, שיצאה לאור ב-2010 עבור פלטפורמת המקינטוש. גרסת הבטא של התוכנה למשתמשי מקינטוש יצאה לאור ב-14 במרץ 2016 תחת השם "Adobe Experience Design CC" והייתה זמינה להורדה עבור כל מי שהחזיק באותה עת בחשבון Creative Cloud. מאוחר יותר השנה, ב-13 בדצמבר, יצאה גם גרסת בטא עבור משתמשי חלונות 10. ב-18 באוקטובר 2017 הכריזה אדובי על יציאה משלב הבטא. לקראת סוף 2022 ניסתה אדובי לקנות את התוכנה המתחרה, Figma. לאחר כישלון העסקה במהלך 2023, הודיעה אדובי כי תפסיק למכור את XD החל מ-22 ביוני. אדובי הודיעה כי תפסיק להשקיע בתוכנה בעקבות הכישלון. אדובי XD מאפשרת למעצב ליצור סקיצות של ממשקי משתמש עבור יישומי שולחן עבודה, יישומי רשת ואפליקציות מובייל בעזרת כלים לשרטוט מסכים ויצירת אבות-טיפוס. תכונות רבות שקיימות ב-XD לא היו קיימות לפני כן בתוכנות גרפיות "ותיקות" של אדובי כפוטושופ ואילוסטרייטור, או שהיו קיימות אך היה קשה להשתמש בהן. בין תכונות התוכנה נמנות, בין היתר: סיוע ביצירת רשת עבודה עבור אלמנטים שחוזרים על עצמם, דוגמת רשימות, גלריית תמונות וכיוצא בזה. יצירת אב-טיפוס אינטראקטיבי של יישום על ידי קישור מסכים. ניתן לצפות ולהתנסות באב-הטיפוס שנוצר בתוכנה עצמה, או בכלי התצוגה המקדימה שזמין עבור מכשירים ניידים. אינטגרציה עם כלים נוספים של אדובי דוגמת פוטושופ, אילוסטרייטור ואפטר אפקטס, וכן עם כלי שיתוף פעולה כמו Microsoft Teams נוסף על העבודה מול הענן של אדובי. יצירה של רכיבים גרפיים (קומפוננטות) ושמירתם בספרייה לצורך שימוש חוזר. שינוי גודל רספונסיבי של אלמנטים גרפיים, כך ששינוי גודל של עצם מסוים יתחשב במצבי תצוגה שונים (מחשב או נייד) תמיכה בתוספי צד שלישי, למשל בתוספים שמאפשרים ייצוא של סקיצות שנוצרו ב-XD לקוד HTML+CSS, ל-React Native ועוד. Sketch (אנ') Figma Balsamiq Wireframes (אנ') מדיה וקבצים בנושא אדובי XD בוויקישיתוף אדובי XD, ברשת החברתית אקס (טוויטר) אתר האינטרנט הרשמי של אדובי XD (באנגלית) Jess Weatherbed, Adobe XD’s days are numbered ahead of Figma acquisition, The Verge, ‏2023-06-22 (באנגלית) Brody Ford, Adobe Gives Up on Web-Design Product to Rival Figma After Deal Collapse, Bloomberg.com, ‏30 בינואר 2024
חיים קיצה

הרב חיים קיצה (בערך ה'תק"ל – א' בתמוז ה'תר"ט, יוני 1849) היה רב הונגרי, רבה של אירשה ומרבני וספרם. נולד בערך בשנת ה'תק"ל באובודה שבהונגריה לרב יצחק, דיין בבית דינו של הרב משה מינץ. נקרא על שם סביו, הרב חיים קיצה (מרגליות), מצאצאי הרב מרדכי יפה (בעל הלבוש). למד את רוב שנות לימודיו אצל אביו ואצל הרב משה מינץ, וכן למד בישיבתו של הרב בנימין וולף רפפורט, בעל "שמלת בנימין" ורבה של פאפה. נשא לאישה את חיה שרה, בתו של הרב ישראל ברי"ל, רבה של וארפלוטה. לאחר נישואיו, התגורר שלוש שנים בבית חמיו ומשם עבר לעיר וספרם, ולאחר זמן קצר מונה לדיין ולפוסק בעיר. לאחר 16 שנים עזב את וספרם עקב המשכורת המצומצמת. קהילת איז'אק ביקשוהו לרב אך לאחר שראו את גודל משפחתו, שמנתה 13 ילדים, מינו רב אחר. במקום זאת, מונה לרבה של אירשה (נתאחד עם הכפר אלברטי, וכיום נקרא אלברטירשה). חמש שנים לפני פטירתו נתאלם הרב קיצה. נפטר בא' בתמוז ה'תר"ט, יוני 1849 בעירו אירשה, בגיל 77, ושם גם נקבר. בצוואתו הורה לבניו 4 הוראות: א. להקפיד ללכת לפי רוב הפוסקים. ב. לא לקרוא לילדם בשמות נוכרים. ג. להקפיד ללמד ילדם תורה מגיל צעיר. ד. לשדך ילדיהם בגיל צעיר. לרב היו 12 ילדים שנולדו לו בווספרם מאשתו, בתו של הרב ישראל ברי"ל. בנוסף, אימץ את הרב אברהם אהרן פרשהופר בילדותו, לימים רבה של פראונקירכן. אשתו נפטרה בחייו, בל' באב ה'תקפ"ז, אוגוסט 1827. הוא היה בן יחיד, והייתה לו אחות אחת, שנישאה לבנו של הרב יעקב קעלין, בנו של הרב שמואל קעלין, בעל הספר "מחצית השקל". לרב היו שני גיסים מצד אשתו, הרב עמרם רוזנבוים וישראל קאהוט, אביו של חנוך יהודה קאהוט. הרב קיצה כתב כ-70 ספרים. נכון ל-2022 רק חלק מספריו יצאו לאור. אוצר חיים (שני חלקים) – שו"ת. כרך ראשון יצא לאור בשנת ה'תרע"ג וכרך שני בשנת ה'תשכ"ב שנת חיים – יצא לאור בשנת ה'תשמ"ב על ידי שניים מנכדי הרב קיצה בנוסף, חלק מחידושיו נכתבו בקונטרס תורת אבות יחד עם חידושי 3 רבנים אחרים. חיים בן יצחק קיצה (1772?-1850), דף שער בספרייה הלאומית ספר זכרון, נצח ישראל, באתר אוצר החכמה תורת אבות, באתר אוצר החכמה שלמה שפיצר, קהילת הונגריה, באתר אוצר החכמה שלמה שפיצר, קהילות אוסטריה, באתר אוצר החכמה עקיבא בן מרדכי ליב פישר, עטרת עקיבא, באתר אוצר החכמה חיים בן יצחק קיצה, אוצר חיים - א, באתר אוצר החכמה
אנטון ליב

אנטון ליב (בגרמנית: Anton Leeb; ‏8 בפברואר 1913 - 5 באפריל 2008) היה גנרל אוסטרי אשר שימש כמפקח הכללי של הכוחות (מקביל לרמטכ"ל) של אוסטריה, בין השנים 1971–1977. ליב נולד בווינה ב-8 בפברואר 1913. ב-20 במרץ 1933 הוא התגייס לצבא אוסטריה והוצב ברגימנט הרגלים הרביעי של וינה. בהמשך אותה שנה הוא החל ללמוד באקדמיה הצבאית התרזיאנית. ב-1937 הוא החל לשמש כקצין הוראה באקדמיה. לאחר האנשלוס, הצטרף ליב לוורמאכט הגרמני והוצב ברגימנט ההררי ה-98 של הדיוויזיה ההררית ה-1. עם רגימנט זה הוא השתתף במערכה בפולין, מערכה על צרפת, הפלישה ליוגוסלביה ומבצע ברברוסה. ב-1 בדצמבר 1941 הועלה לדרגת האופטמן. הוא למד באקדמיית המלחמה בברלין, וב-1 בדצמבר 1943 הועלה לדרגת מיור ועד סוף המלחמה מילא תפקידי מנהל ומטה שונים. לקראת סוף המלחמה נפל בשבי צבא ארצות הברית. לאחר שחרורו ב-1946 החל לעבוד בתפקידי ניהול עבור ממשלת אוסטריה תחתית. ב-13 במרץ 1956 הוא החל לעבוד בלשכת ההגנה הלאומית אשר בהמשך הפכה למשרד ההגנה הפדרלי. זמן קצר לאחר מכן הוא מונה לראש מחלקת הגבולות. ב-1960 הוא הועלה לדרגת אוברסט. ב-30 בנובמבר 1971 הוא מונה למפקח הכללי של הכוחות (מקביל לרמטכ"ל) והחזיק בתפקיד עד 31 בדצמבר 1977. תקופת כהונתו התאפיינה בשקט יחסי ובביצור תפקידיו של הצבא האוסטרי. לאחר פרישתו התגורר בווינה עד 5 באפריל 2008. Stefan Bader, An höchster Stelle, Die Generale des Bundesheeres der zweiten Republik, Wien 2004, S. 192 ff.